Hennum er styreleder for Oslo Krisesenter, styreleder for UiOs datterselskap Unirand AS, styremedlem i Forskningsparken i Oslo og varamedlem i styret i Stiftelsen Lovdata. Hun har vært medlem av flere regjeringsoppnevnte utvalg, herunder Voldtektsutvalget fra 2006, Juryutvalget fra 2010, og ble i 2015 leder for det regjeringsoppnevnte Voldsoffererstatningsutvalget (Hennum-utvalget) som avga NOU 2016: 9 . I 2018 ble hun utnevnt av regjeringen til leder for partnerdrapsutvalget. Hennum er fra 2017 leder for Norges kvinnelobby, en paraplyorganisasjon for kvinnebevegelsen i Norge.